Aimo Hakanen

Aimo Kalevi Hakanen (s. 1. marraskuuta 1935 PunkalaidunTyrvään yhteiskoulu–Vammalan lukio 1904–1979 (matrikkeli), s. 320. Vammala: Vammalan lukio, 1979. .) on suomalainen kielentutkija ja emeritusprofessori. Hän toimi Turun yliopiston suomen kielen professorina 1984–1999. Hän on tutkinut adjektiivien vastakohtasuhteita, konstrastiivista lauseoppia ja tekstilingvistiikkaa.Facta 2001, Täydennysosa 1990, WSOY 1990, s. 266

Hakanen kirjoitti ylioppilaaksi Tyrvään yhteiskoulusta Vammalasta vuonna 1955. Hän valmistui Turun yliopistosta filosofian kandidaatiksi vuonna 1963 ja lisensiaatiksi vuonna 1969 sekä väitteli tohtoriksi vuonna 1973. Hän on tehnyt opintomatkoja Pohjoismaihin, Saksaan, Puolaan, Unkariin ja Neuvostoliittoon. Hän toimi suomen kielen assistenttina Turun yliopistossa vuosina 1962–1964, suomen kielen ja suomalaisen kirjallisuuden lehtorina Oslon yliopistossa vuosina 1964–1969, suomen kielen lehtorina Turun yliopistossa vuosina 1970–1974, apulaisprofessorina vuosina 1974–1980, virkaatekevänä professorina vuosina 1980–1984 sekä professorina vuosina 1984–1999. Lisäksi Hakanen toimi Turun yliopiston humanistisen tiedekunnan varadekaanina vuosina 1977–1978 ja dekaanina vuosina 1985–1986 sekä Turun yliopiston suomalaisen ja yleisen kielitieteen laitoksen johtajana vuosina 1983–1984 ja 1989–1993.Antti Rajakorpi ja Marko Vesterbacka (toim.): Lastuja Rautaveden rannalta: Vammalan lukio 1904–2004, s. 155. Vammala: Vammalan lukio, 2004. .

Hakanen kutsuttiin Suomalaisen Tiedeakatemian jäseneksi vuonna 1994.

 Lähteet 

Luokka:Suomalaiset kielitieteilijät
Luokka:Valtionlaitosten johtajat‎
Luokka:Suomalaiset professorit
Luokka:Helsingin yliopiston professorit
Luokka:Vuonna 1935 syntyneet
Luokka:Elävät henkilöt